b'\n_START_ARTICLE_\nAndrej \xc4\x8cokl\n_START_SECTION_\n\xc5\xbdivljenje in delo\n_START_PARAGRAPH_\nDiplomiral je leta 1971 na ljubljanski Biotehni\xc5\xa1ki fakulteti in prav tam 1977 tudi doktoriral. Strokovno se je izpopolnjeval na Univerzi v Marburgu. Po diplomi je leta 1974 postal sodelavec In\xc5\xa1tituta za biologijo Univerze v Ljubljani, kjer je njegovo glavno podro\xc4\x8dje raziskovalnega dela bioakustika. Kmalu po tistem je in\xc5\xa1titut postal samostojna in\xc5\xa1titucija - Nacionalni in\xc5\xa1titut za biologijo; \xc4\x8cokl je med letoma 1988 in 1996 deloval kot njegov direktor, trenutno pa je vodja oddelka za entomologijo._NEWLINE_Raziskuje delovanje \xc4\x8dutil in \xc5\xbeiv\xc4\x8devja, ki je vklju\xc4\x8deno v zvo\xc4\x8dno in vibracijsko komunikacijo pri \xc5\xbeu\xc5\xbeelkah. \xc4\x8clanke objavlja v doma\xc4\x8di in tuji znanstveni literaturi.'